ترکیه جمهوریتی جمهوررئیسی رجب طیب اردوغان نینگ کابل گه قیلگن سفری دوام ایتماقده. اردوغان, کابل ده افغانستان جمهوررئیسی اشرف غنی احمدزی بیلن اوچره شدی. عینی دمده هیئت لر ارا اوچره شو لر هم دوام ایتماقده. اوچره شو لر آرتیدن ایککی رهبر مشترک مطبوعاتی کنفرانس ترتیب له دی. خودی منه شو مطبوعاتی کنفرانس جریانی ده اردوغان, ترکیه, افغانستان و پاکستان آره سیده گی اوچ تمانلمه رهبر لر ییغیلیشی باره سیده بحث ایتدی. اوشبو اوچ تمانلمه رهبر لر ییغیلیشی نینگ تروریزم گه قرشی کوره ش بوییچه اهمیتی توغری سیده بحث ایتگن اردوغان, ترکیه نینگ افغانستان گه قره تیلگن یاردم لری نینگ دوام ایته دیگن لیگی نی ایسله تیب اوتدی. اوشبو سفری جریانی ده باش وزیر اورین باسری نعمان قوتولمیش, تشقی ایش لر وزیری مولود چاووش اوغلی, اقتصاد وزیری نهاد زیبکچی و انرژی و طبعی منبع لر وزیری تانر ییلدیز جمهوررئیسی اردوغان بیلن همراه لیک ایتماقده. کابل سفری دایره سیده افغانستان ده جمهوررئیسی نینگ بیرینچی اورین باسری بولگن عبدالرشید دوستم بیلن هم اوچره شگن جمهوررئیسی اردوغان, کیین چه لیک کابل ده ترک اردوسی نینگ دوغان قشله سی گه هم تشریف بیوره دی.خودی منه شو ییر نینگ اوزی ده جمهوررئیسی اردوغان ترک اردوسی منسوب لری گه قره ته بیر معروضه قیله دی.
افغانستان جمهوررئیسی اشرف غنی احمدزی افغانستان نینگ اینگ کتته مدالی دن عبارت امان الله خان مدالی نی ترکیه جمهوریتی جمهوررئیسی رجب طیب اردوغان گه تقدیم ایتدی.
جمهوررئیسی اردوغان نینگ بوگون کیچکی پیت ده ترکیه گه قیتیب کیلیشی کوتیلماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
